Film cu un clujean în rol principal ia Golden Globe pentru cel mai bun film străin Actualitate by Actual de Cluj 719

Filmul maghiar „Son of Saul”, cu actorul Molnar Levente în rolul principal, a luat noaptea trecută Globul de Aur pentru cel mai bun film străin, la ceremonia Globurilor de Aur.

Lista premiilor numără nu mai puțin de 25 de poziții, între care premiul pentru cel mai bun actor i-a fost decernat lui Matt Damon pentru rolul din „Marțianul”. Cel mai bun regizor a fost desemnat Alejandro Innaritu, pentru „Revenant”, iar cel mai bun film străin – „Son of Saul” din Ungaria.

Filmul vorbește despre Saul Auslander, un prizonier evreu din Ungaria care e forțat să lucreze în camerele de gazare ale lagărului de concentrare de la Auschwitz, în al doilea război mondial. Levente Molnar îl interpretează în film pe Abraham Warsawski, cel mai apropiat prieten al lui Saul, aflat alături de el în lagărul de concentrare. Filmul a fost premiat anul trecut și la reputatul festival de la Cannes.

Levente Molnar are 39 de ani, s-a născut la Baia Mare și a absolvit catedra de teatru a Universității “Babeș-Bolyai” în 2002. Din septembrie 2002 e actor la Teatrul Maghiar de Stat din Cluj-Napoca.

Nici un comentariu